Aalborg Stiftstidende, 1844-04-06
Fædrelandet. Kjøbenhavn, den 2den April. J Kunstakademiets Forsamling igaar fremlagde Præses, Hs. Kgl. H. Kronprindsen, følgende kgl. Rescript ifølge hvilket Thorvaldsens Opvarter Carl Wilkens udnævnes til Dannebrogsmand. Rescriptet lyder saaledes: "Da Eders Kjærlighed, som Præses for vort Akademi for de skjønne Kunster, for Os underdanigst har andraget, at den af Akademiet som Opvarter hos den forevigede Thorvaldsen ansatte Wilkens med utrættelig Omhu, uegennyttig Hengivenhed og Troskab har bidraget til den altid uforglemmelige store Kunstners daglige Beqvemmelighed og stadige Tilfredshed, saa have Vi ved allerhøieste Rescript af Dags Dato udnævnt bemeldte Wilkens til Dannebrogsmand, og ville Vi, at Eders Kjærlighed i Vort Navn overrækker ham det Hæderstegn, som Vi til den Ende hermed lader følge. – Vi befale Eders Kjærlighed i Guds høie Varetægt!" Hs. Kongl. H. Kronprindsen hæftede derpaa selv Sølv korset paa Dannebrogsmand Wilckens Bryst, og lykønskede ham dernæst i Hs. Maj. Kongens, Sit eget og det tilstedeværende Akademies Navn. (Berl. T. - Om Thorvaldsens, hans store Liv værdige, Jordefærd indeholder Fædrelandet en skjøn Beretning, hvoraf vi blot kunne hidsætte Følgende: "Kunstnernes Farvel lød endnu een Gang fra den Altan, hvor for nogle Aar siden Thorvaldsen strax efter sin Hjemkomst traadte frem for at modtage mange tusinde Danskes jublende Velkomstraab, imedens Toget satte sig i Bevægelse i følgende Orden, tvende Setondmarschaller (Medailleur Krohn og Maleren Roed); Deputationer fra samtlige Søetatens Compagnier (hans Fader var billedskjærer ved Holmen); Studenterne; de herværende Jslændere (han nedstammede fra en ældgammel islandsk Æt);de Deputerede fra Haandværkslaugene, Kunstnerne og Lærerne ved Akademiets Skoler, to Premiermarschaller (Architekt Bindesbøll og Theatermaler Christensen); Kisten baaren af 40 Kunstnere, paa høire Side Thorvaldsens tro Tjener Wilckens; Hs. Kgl. Høihed Kronprindsen som Hs. Majestæt Kongens Repræsentant og Prof. Eckersberg; Hs. Majestæt Enkedronningens Repræsentant og Prof. Lund; Hs. Kgl. Høihed Prinds Ferdinand og Prof. Hetsch; Hs. Kgl. Høihed Prindsesse Julianes Repræsentant og Statsraad Koch; Landgreve Wilhelm af Hessen og Prof. Høyen; Prinds Christian af Glücksborg og Prof. Stein, Akademiets øvrige Medlemmer (deriblandt Statsminister Moltke); Executores testamenti, Communalbestyrelsen; Corps diplomatinue; Universitetet; Geistligheden; Høiesteret; Cancelliet; Rentekammeret; Generaltoldkammeret; Hof- og Stads- samt Politiretten; Søetaten; Landetaten, Kongens Livcorps; Borgervæbningen; Communalbestyrelsen fra Helsingør; Haandværkernes Oldermænd og Bisiddere, Jndustriforeningens Repræsentanter, Studenterforeningens Seniorat og det øvrige Følge, hvortil de forskjellige Haandværkscorporationer sluttede sig efterhaanden, som Toget gik dem forbi. Alle Gader og tilstødende Huse, hvor Toget passerede, vare tæt bedækkede med største Deelen sortklædte Menneskeer; paa mange Steder vare endogsaa Tagene fulde af Tilskuere. Veien var bestroet med Sand og Granqviste, og fra flere Huse stroedes Blomster paa Kisten; et smukt Jndtryk gjorde Opstillingen af Thorvaldsens laurbærkrandste Buste og flere af hans Arbeider florbehængte i Gibsboutiquen paa Østergade. Jdet Toget bevægede sig frem imellem Haandværkernes Geledder sænkedes Fanerne og paa flere Steder modtoges det med Sørgemarscher af opstillede Musikchor, ligesom Choraler løde fra Kirketaarnene med Basuner. Kl. 2 1/2 ankom Toget til Frue Kirke, udenfor hvilken Studenterne dannede Espailler. Kirken var oplyst med Lysekroner og Candelabrer og behængt med sort Klæde, fra hvilken Baggrund de hvide Statuer udtraadte med en imposant Klat hed; og denne høitidelige alvorsfulde Decoration i Forening med den gribende Sørgemarsch, hvormed Hartmanns Orgel, understøttet af Basuner, modtog Processionen, gjorde et Jndtryk i saa stor Stiil, at ingen af de Tilstedeværende nogensinde vil glemme det. Ved Kirkens Jndgang sluttede Hs. Majestæt sig til Toget og indtog derpaa sin Plads i Menighedens Midte ved Siden af Dronningen, Kronprindsessen og flere andre Damer, henhørende til Kongehuset og Hoffet. Kisten sattes ned ved Foden af Choret, og det varede kun kort Tid, inden den store Kirke var fuld naturligviis var den langt fra at kunne rumme det hele Følge, navnlig ikke Haandværkscorporationerne og endeel af Studenterne. følget ved Thorvaldsens Ligfærd anslaaes fra 6 til 8000 Personer.